O single de debut de Bieber, "One Time", amaneixió en 2009, plegando a escape a o numero 1 d'o top ten de Canadá dentrando tamién en o top trenta en quantos mercaus internacionals. O suyo álbum debut, My World, sale en noviembre de 2009, y obtiene a certificación de disco de platín en os Estaus Unius. Justin se convierte en o primer artista en tener siet cancions d'un álbum debut en o Hot 100 de Billboard. O primer álbum gravato de tot en un estudeo de Bieber, My World 2.0, amaneixe en marzo de 2010 y debuta en o numero 1 y en o top ten d'as listas d'exitos de quantos países, obteniendo tamién a certificación de disco de platín en os Estaus Unius. Amás o disco veniba precedito ya por o single "Baby", top ten a ran mundial. O vidioclip d'a canción "Baby" ye en l'actualidat o vidio mas visto y discutito de YouTube. Chusto dimpués d'o lanzamiento d'o suyo álbum d'estudeo debut, Bieber prencipió a fer una chira mundial, My World Tour, quitó dos álbums de remixes My Worlds Acoustic y Never Say Never – The Remixes, y un DVD en 3D Justin Bieber: Never Say Never. O segundo álbum d'estudeo de Bieber, Under the Mistletoe, amaneixe en noviembre de 2011, dentrando dreitament a o numero 1 d'a lista Billboard 200.